AKR20611 Tapintós memória

Tapintásos érzékelést és emlékezetet fejlesztő játék.

A készlet tartalma - 16 tapintani való kártya

– 9 x9 cm, 8 féle felületanyag, mindegyikből kettő.

- 16 fényképes kártya

– 9 x9, a képek a különböző anyagokhoz köthetők

- két szemtakaró

- egy lap 16 (2x8) matricával.

Fejlesztési területek

- tapintásos /taktilis/ érzékelés; taktilis diszkrimináció /megkülönböztető képesség/;

- szókincsbővítés

– a tárgyak anyagára vonatkozó szavak, kifejezések;

- taktilis emlékezet.

Ajánlott életkor: 3 éves kortól

A játék leírása

- A 16 tapintani való kártya közepén egy négyzetben valamilyen anyagot tapinthatunk. Összesen 8 féle anyag van a kártyákon, mindegyikből kettő:

1. kígyóbőr utánzat

2. fa

3. plüss

4. alumínium

5. kender-/zsákvászon

6. műanyag

7. frottír

8. smirgli/csiszolópapír

- A 16 fényképkártyán olyan tárgyak vannak, melyek a tapintani való kártyákon lévő anyagokból készülnek, így párosíthatók velük.

- A gyermekek maguk ellenőrizhetik, hogy jól asszociáltak-e, ugyanis a játéknak önellenőrző rendszere van: A fényképkártyák hátán egy-egy számjegyet találunk 1-8-ig, a felületanyagoknak megfelelően. Mindegyik anyaghoz két kép tartozik. A tapintani való kártyák hátán nincsenek számok, azokra a készlethez tartozó matricákat kell felragasztani. - A szembekötőket tapintásos memória fejlesztő játékhoz használhatjuk. - Mivel minden tapintásos kártyából és a szembekötőből is kettő van, egyszerre két gyermek játszhat. Tevékenységek A tapintani való kártyákkal: megtanuljuk megkülönböztetni az anyagokat tapintás alapján - A tapintani való kártyákat szétterítjük az asztalon. A gyermek felvesz egyet, és megpróbálja szavakkal kifejezni, milyennek érzi, mikor megsimogatja. Pl. durva/érdes-sima/selymes, puha-kemény, hideg-meleg stb. - Ez után mondja meg, ha tudja, az anyag nevét (fa, alumínium, smirgli, bőrutánzat, frottír, műanyag, zsákvászon, plüss). A pedagógus segítsen, ha szükséges. A tapintani való kártyákkal és a képes kártyákkal egyszerre: párosító játék. - Egyszemélyes játék: 8 különböző tapintásos és 16 fényképes kártyát szétterítünk az asztalon. A gyermek kiválaszt egy tapintásos kártyát, leteszi maga elé, majd megkeresi a hozzá tartozó két fényképet, amiket lerak a kártya két oldalára. Amikor mind a 8 tapintásos kártyához megtalálta a képeket, soronként felfordítja a kártyákat, és ellenőrzi, jól oldotta-e meg a feladatot. - Két játékossal: két-két 8-as csoportra osztjuk a kártyákat úgy, hogy mindegyiknek meglegyen a párja mindkét csoportban. Az így kapott 2x16 kártyát odaadjuk a két játékosnak. A gyerekek megkeresik a tapintásos kártyákhoz tartozó képeket, majd mikor kész vannak, párosával felfordítják a kártyákat, hogy ellenőrizzék, jól dolgoztak-e. A tapintani való kártyákkal és a szembekötőkkel: - Felkötjük a szembekötőt a gyermek fejére, majd megkérjük, hogy az asztalon lévő kártyák anyagát tapintás alapján nevezze meg. - Válasszuk két külön csoportba a kártyákat úgy, hogy mindegyik csoportba jusson minden anyagból. A gyermek bekötött szemmel felvesz egy kártyát egyik csomóból, és megkeresi a párját. Ugyanígy folytatja, míg elkészül az összessel. Jó szórakozást!